Neuvoston asetus (ETY) N:o 1130/89, annettu 24 päivänä huhtikuuta 1989, erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta talvella 1986/1987 esiintyneiden hallojen vuoksi



Virallinen lehti nro L 119 , 29/04/1989 s. 0022 - 0023

Suomenk. erityispainos Alue 3 Nide 29 s. 0030

Ruotsink. erityispainos Alue 3 Nide 29 s. 0030



NEUVOSTON ASETUS (ETY) N:o 1130/89, annettu 24 päivänä huhtikuuta 1989, erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta talvella 1986/1987 esiintyneiden hallojen vuoksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksen (ETY) N:o 2511/69(3), sellaisena kuin se on viimeksi muutettuna asetuksella (ETY) N:o 3223/88(4), mukaisesti Italian tasavalta on toteuttanut suunnitelmansa erityistoimenpiteistä sitrushedelmäalan tuotannon ja kaupan pitämisen parantamiseksi komission 21 päivänä marraskuuta 1983 hyväksymän ohjelman mukaisesti, erityisesti Sisilian, Puglian ja Calabrian alueilla talven 1986/1987 poikkeuksellisen ankarat hallat ovat saattaneet suuresti kyseenalaisiksi suunnitelman toteuttamisen aikana saadut tulokset ja sen edistymisen, tietyt sitrushedelmien viljelijät ovat olleet estyneitä aloittamaan komission jo hyväksymän suunnitelman rakennemuutos- ja tuotannonmuuttamistoimet hallan pahoin koettelemilla alueilla; sen vuoksi heille olisi annettava mahdollisuus sopivana ajankohtana käynnistää sanotut toimet, halla on tuhonnut tuotantosuunnan muutostoimiin jo kuuluneita tai rakennemuutostoimien vuoksi uudelleen istutettuihin viljelmiin kuuluneita puita tai puita, jotka parhaillaan kuuluivat tällaisiin viljelmiin, sekä osan taimitarhojen nuorista sitruspuiden taimista; on toteutettava uusia toimia; tämän vuoksi olisi aiheutuneiden vahinkojen huomioon ottamiseksi mukautettava näille toimille myönnetyt tuet, ja hallojen aiheuttaman tilanteen korjaamiseksi olisi säädettävä kiireellisestä toimesta, joka edellyttää kahden vuoden lisäaikaa sekä Italiassa käynnistetyn suunnitelman myöhempää mukauttamista Sisilian, Puglian ja Calabrian alueiden osalta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2511/69 seuraavasti: 1) Muutetaan 1 artikla seuraavasti: a) lisätään 4 kohtaan alakohta seuraavasti: "Italiassa Sisilian, Puglian ja Calabrian alueiden osalta: a) edellä 1 kohdan ensimmäisessä alakohdassa ja 3 kohdassa tarkoitettuja tukia voidaan myöntää niihin 1 kohdan a, c ja d alakohdassa tarkoitettuihin toimiin, jotka on aloitettu 30 päivään kesäkuuta 1991 mennessä, jos sitrushedelmäviljelmät ovat vahingoittuneet talvella 1986/1987 esiintyneiden hallojen vuoksi; b) niiden sitrushedelmäviljelmien osalta, jotka talveen 1986/1987 saakka ovat olleet 1 kohdan a, c ja d alakohdassa tarkoitettujen toimien kohteena, 1 kohdan ensimmäisessä alakohdassa ja 3 kohdassa tarkoitettuja tukia voidaan myöntää uudelleen, jos mainitut toimet on aloitettava uudestaan kyseisen talven hallojen vuoksi ja 30 päivään kesäkuuta 1991 mennessä."; b) korvataan 5 kohta seuraavasti: "5 Edellä 4 kohdan ensimmäisessä alakohdassa ja toisen alakohdan b alakohdassa tarkoitettuihin toimiin liittyvät tuet korvataan EMOTR:sta ainoastaan, jos hallan vahingoittamien sitruspuiden pinta-ala on vähintään 20 prosenttia tilan sitruspuiden pinta-alasta ennen hallaa." 2) Muutetaan 2 artikla seuraavasti: a) korvataan kolmannen alakohdan ensimmäinen virke seuraavasti: "Asianomaisten jäsenvaltioiden on laadittava 30 päivään huhtikuuta 1983 mennessä ja 1 artiklan 4 kohdan ensimmäisen alakohdan säännösten toteuttamiseksi yhtäältä 31 päivään joulukuuta 1988 mennessä Kreikan osalta ja mainitun kohdan toisen alakohdan säännösten toteuttamiseksi toisaalta 31 päivään heinäkuuta 1989 mennessä Italian osalta suunnitelma toimenpiteistä, joita ne pitävät sopivimpina 1 artiklassa tarkoitettujen toimien toteuttamiseksi tai mukautettava jo olemassa olevat suunnitelmat."; b) korvataan viidennen alakohdan ilmaisu "1 artiklan 4 ja 5 kohdan" ilmaisulla "1 artiklan 4 kohdan ensimmäisen alakohdan ja toisen alakohdan b alakohdan ja 5 kohdan". 3) Korvataan 4 artiklan 1 kohdan kolmas alakohta seuraavasti: "Kuitenkin 1 artiklan 4 kohdan ensimmäisen alakohdan a ja b alakohdan ja toisen alakohdan b alakohdan täytäntöön panemiseksi ensimmäisen alakohdan toisessa luetelmakohdassa säädetty prosenttiluku 40 alennetaan 20 prosentiksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä huhtikuuta 1989. Neuvoston puolesta Puheenjohtaja F. FERNANDEZ ORDOÑEZ (1) EYVL N:o C 6, 7.1.1989, s. 6 (2) EYVL N:o C 96, 17.4.1989 (3) EYVL N:o L 318, 18.12.1969, s. 1 (4) EYVL N:o L 288, 21.10.1988, s. 5